خانها مع اقرب صديقاتها ،
فكان هذا النزف …
…………………………………
گلي المن الوم وخاطرارتاح
الومك .
.
لو الوم اقرب صديقه
افرشت عمري حديقه وبيها ترتاح
ليش اتگطع ورود الحديقه
تمنيت ابسرابك عمري اگضيه
ولافتح عيوني اعله الحقيقه
منك طعنتي ،
ومن اقرب الناس
هذا الما اصدگه اولا اطيقه
هي اشبيها مني او حتى تغريك
هي اغراب في شكله او نعيقه
وانه بالطول ناگه اتصيحلي الناس
او ناحتني نحت ربي او رشيقه
او تغريد البلابل همسي وياك
وبرنه ضحكتي اجمل مسيقى
انيقه ابمظهري .
.
ابروحي او بالاحساس
وچنت انت التسميني الانيقه
صعب طبعك او حدي برايك وياي
وابقى وياك للاخر رقيقه
هي شبيهامني وحتى تغريك
النحاس ارخيص ليغشك بريقه
خانتني او اكيد اتخون وياك
بداخلها الخيانة اتظل عميقه
على ضحكه بريئه وخلف شباج
وفي السياب من خلد وفيقه)*
اسف كل الاسف خيبت الضنون